Bornholms Politi har optaget et æsel, Alex, der har brug for et nyt hjem. Alex er en tam hingst, 17-18 år og meget kælen og kontaktsøgende.

Der sælges til højstbydende. Dog skal køber godkendes af dyrevelfærdsenheden ved Bornholms Politi.

Alex er tilset af både dyrlæge og beslagsmed, men køber skal fortsætte behandling af hovene jf. plan udfærdiget af beslagsmed. Køber skal også sørge for at få æslet chippet og udfærdiget pas. Bornholms Politi udfærdiger papirer. Fremvisning kan ske efter aftale med Bornholms Politi.

Interesserede bedes kontakte Bornholms Politi på bornh@politi.dk senest d. 24. januar 2020.